આપણો સમાજ અને આપણું રાજકારણ સારા અને સમજદાર લોકોને સાંખી લેવા જેવું સક્ષમ નથી. મુખર્જીના પ્રવચન અંગેનો ઊહાપોહ તેનો પુરાવો છે. દુનિયાના કોઈ પણ દેશમાં મુખર્જી જેવા આગેવાનના પ્રવચનને આવકાર જ મળ્યો હોત, આપણે ત્યાં તેમના પર કાદવના છાંટા ઉડાડવામાં આવે છે, કારણ કે નહેરુ-ઇન્દિરા ગાંધીના જમાનાથી રાજવંશી ઘરાણાની બહારના કોઈ આગેવાન પ્રભાવશાળી બને તે સાંખી લેવામાં આવતું નથી. સરદાર વલ્લભભાઈ પટેલની દશાથી આપણે સહુ વાકેફ છીએ.